stanford-oval/wikipedia huggingface dataset:
קוני 2012
תגובות וביקורות

נמתחה ביקורת רבה כנגד הקמפיין, על האופן בו הוא מפשט את האירועים באזור. חלק מן ההפשטה כביכול הוא כישלונו של הקמפיין בציון מעשי ממשלת אוגנדה או המעשים של תנועת השחרור העממי הסודני (SPLM), דוגמת התקפות כנגד אזרחים, בזיזה של בתים ועסקים, והמערכת הפוליטית הסבוכה שבאזור, שמזינה את הקונפליקט. יותר מכך, פעילים בארגוני זכויות אדם דיווחו בעבר כי צבא השחרור העממי הסודני מנצל ילדים על ידי הפיכתם לחיילים, ובעקבות זאת הועברה ביקורת על בחירתו של נשיא ארצות הברית אובמה לספק תמיכה לצבאות אשר משתמשים בנערים כחיילים. "מדינות שמשתמשות בילדים כחיילים לא הולכות להפוך לרציניות בנוגע לסיום הגישה הזאת, עד שהם יראו שארצות הברית רצינית לגבי עצירת תזרים המזומנים עבורן", אמר ג'ו בייקר, פעיל בארגון "Human Rights Watch". ביקורת נוספת הופנתה כלפי ההתעלמות מאשמתה של ממשלת אוגנדה בקונפליקט. ביקורת נוספת טוענת שהסרט נותן מידע שאינו נכון, ויוצר רושם מטעה לגבי מקום הימצאו והיקפו של הLRA: למעשה, כך טוענים מבקרים רבים, כוחותיו של קוני הצטמצמו משמעותית, והם מונים עכשיו מאות תומכים בלבד. ישנם גם ניתוחים ציניים יותר של החלטתו של אובמה לשלוח יועצים צבאיים לאזור, והם טוענים שזהו פרס עבור החלטתה של אוגנדה לסייע במצב בסומליה. אובמה אכן הכריז כי הורה "לתפוס [את קוני] חי או מת" באוגנדה, בסיוע "כוחות צבאיים חמושים". ידידיה ג'נקינס, ה"אחראי לפיתוח רעיונות" ב"ילדים בלתי נראים", הגיב להאשמות על פיהן הארגון עובד עם ממשלת אוגנדה, באומרו כי "ישנה בעיה עצומה של שחיתות פוליטית באפריקה. אם היה לנו את הטוהר להגיד שלא נשתף פעולה עם אף מושחת, לא היינו יכולים לשתף פעולה עם אף אחד".
תאוריות קונספרציה

שתי תאוריות קשר עלו בהקשר קוני 2012.
לפי הראשונה, הסרטון מומן והופק על ידי ממשלת ארצות הברית כדי לתת לה לגיטימציה להתערבות בענייניה של אוגנדה. לאחרונה נתגלו באוגנדה מצבורי נפט גדולים, אך נכון להיום אין גישה אליהם. ארצות הברית, אשר בעקבות משבר הנפט עקב החרם הכלכלי על איראן מחפשת מצבורי גז חדשים, שמה לה למטרה את פיתוח וניצול מצבורי הנפט הללו.
לפי השנייה, הסרט והמוצרים הנלווים אליו הם בעצם ניסוי הבודק כמה אנשים יהיו מוכנים להשקיע על מנת לנקות את מצפונם. הטענה גורסת כי אנשים מקדישים חצי שעה מזמנם על מנת לצפות בסרט, ומתפתים לקנות את מוצריו של קוני בטענה שאלו יעצרו בעד קוני.
ראו גם

ג'וזף קוני
צבא ההתנגדות של האל
הערות שוליים

1 2 3 4 5  הסרט, באתר יוטיוב
↑  שעת החדשות: טרנדי כעת - קוני 2012, באתר Global TV
↑  "קוני 2012" שופך אור על הקונפליקט באוגנדה, באתר 9News
↑  המרדן האוגנדי ג'וזף קוני הפך למטרה לקמפיין וידאו ויראלי, באתר ה־BBC
↑  קריאה לצדק, באתר ה־Kentucky Kernel, ה-7 במרץ 2012
↑  דניס ויטצ'בסקי‏, ג'וזף קוני סופרסטאר: מנהיג ארגון צבאי מאוגנדה הפך לכוכב על ביוטיוב, באתר וואלה, 10 במרץ 2012
↑  קדחת קוני מגיעה ליורק!, באתר The Yorker
1 2  קמפיין "קוני 2012" השופך אור על הקונפליקט באוגנדה: הצלחת אינטרנט אדירה, באתר מטרו
↑  הקליפ ב־Vimeo
1 2  תמיכה ציבורית באוסטרליה עבור קמפיין "קוני 2012", באתר 9News
↑  הכוכבים מתגייסים לקמפיין למען אוגדנה, באתר Contactmusic
↑  סלבס מצייצים כנגד האפריקני ג'וזף קוני, באתר PopWatch
↑  הציוץ של ביל גייטס, באתר טוויטר
1 2  Action Kit, באתר "קוני2012"
↑  קוני 2012, סרטם של Invisible Children, יוצג בקמפוס ב-12 במרץ, באתר Penn State Altoona
↑  מרכז ג'קסון יציג את "קוני 2012", באתר The Post-Journal
1 2  אתר המאבק
1 2  עצרו את קוני, כן. אבל אל תפסיקו לשאול שאלות, באתר האינדפנדנט
1 2  אובמה נגד ה־LRA, באתר המגזין פוריין אפיירס
↑  : Don’t Finance Child Soldiers Obama Administration Aid Waivers Undercut US Law, מאמר באתר ה־Human Rights Watch
↑  טור אורח: ג'וזף קוני לא נמצא באוגנדה (ודברים מסובכים אחרים), באתר Foreign Policy
↑  תגובת "ילדים בלתי נראים" לביקורות על קמפיין "StopKony", באתר הוושינגטון פוסט
| --- | --- |
בקרת זהויות :  GND: 1191531783  VIAF: 870156434625612120007   WorldCat (עם VIAF): 870156434625612120007
צדק חלוקתי

ערך זה עוסק במושג הכללי 'צדק חלוקתי'. אם התכוונתם לדיון על צדק חלוקתי במדינת ישראל, ראו .
מפה המציגה מדינות וטריטוריות לפי העושר הממוצע למבוגר בדולרים אמריקאים, בהתבסס על דוח העושר העולמי של קרדיט סוויס לשנת 2019.
צדק חלוקתי הוא מונח פוליטי המבטא את הרעיון כי חלוקת העושר בחברה צריכה להיות תואמת לקריטריונים מסוימים כדי שתיחשב הוגנת, לרוב קריטריונים של שוויון.
הגדרה

בהגות המודרנית בולטת תאוריית "הצדק כהוגנות" של ג'ון רולס אותה פרסם בספרו תאוריה של צדק (1972). רולס טען כי מדיניות חלוקת משאבים צודקת היא כזו המכוונת תמיד להטבת מצבו של הפרט העני ביותר בחברה (כלומר, הפרט שמצבו הרע ביותר). אי שוויון בחלוקת המשאבים מוצדק לפיכך רק אם הוא משרת מטרה זו. בהתאם לכך תמך רולס במדינת רווחה, במסגרת כלכלה קפיטליסטית.
הוגים ליברלים וליברטריאנים טוענים כי חלוקת משאבים צודקת היא כזו שאינה תולדה של כפייה או יזימת אלימות. כלומר, שהושגה בחליפין מרצון בשוק החופשי. הוגים אלו התעמתו עם גישתו של רולס, למשל רוברט נוזיק. על פי נוזיק, מצב צודק הוא מצב שהתקבל כתוצאה מפעולות צודקות, כלומר, מצב שהתקבל ללא יזימת אלימות כנגד אדם או רכוש, מצד הממשלה או מצד פרטים בחברה.
אמרטיה סן הציע נוסחה אחרת לפיה צדק חלוקתי מחייב שלכל אדם תהיה אפשרות לממש את אנושיותו, ועל כן הכרחי כי תהייה לו גישה למשאבים בסיסיים ולרמה מינימלית של הזדמנויות. גישה זו, המכונה "גישת היכולות", מחייבת את המדינה, לספק לשכבות החלשות את האמצעים שיאפשרו להם חיים בכבוד. במדינות שונות ניתן להגדיר רשימה שונה של צרכים בסיסיים אשר ראוי להבטיחם לכל אדם. בישראל, נהוג להזכיר את חמשת המ"מים (מזון, מעון, מרפא, מלבוש, מורה) אשר זאב ז'בוטינסקי הגדיר כצרכי היסוד שהמדינה מחויבת לספק לכל אזרח.
הגישה התועלתנית גורסת כי חלוקה צודקת היא כזו שנושאת את מרב התועלת למרב האנשים. מייקל וולצר טוען כי קהילות שונות נבדלות בערך שהן מייחסות למשאבים שונים ולכן שונות גם באופן בו הן מגדירות חלוקה צודקת של משאבים אלה. כך, בהתאם להגדרות החברתיות של סוגי משאבים שונים נקבעים עקרונות החלוקה שנחשבים לצודקים באותו הקשר חברתי.
יש הטוענים כי מדיניות צדק חלוקתי יש ליישם ברמה העולמית, נוכח אי השוויון הרב בין רמת החיים בארצות העולם המערבי לארצות העולם השלישי.
צדק חלוקתי בישראל

בישראל הועלו טענות על קיומו של אי צדק חלוקתי ביחס לחלוקת קרקעות המדינה בשנים הראשונות לקום המדינה, הטענה היא שהמזרחים הופלו לרעה בחלוקה זו וקבלו הרבה פחות קרקעות וכן הופלו לרעה בקבלת קרקעות שאינם כשירות לעיבוד, טענה זו הועלת בבג"ץ הקרקעות על ידי הקשת הדמוקרטית המזרחית ובה קבע בית המשפט העליון שתופעה זו אכן קיימת בישראל בצורה רחבה, בית המשפט אף הורה למדינה לפעול לתיקון אי צדק זה.
בתקציב 2023-2024 הכניס שר האוצר בצלאל סמוטריץ' את תוכנית קרן הארנונה, המנסה להוביל שינוי בתחום הצדק החלוקתי. הרעיון העומד בבסיס התכנית, הוא שמכיוון שהארנונה העסקית גדולה יותר מהארנונה למגורים, ורבים מתושבי הפריפריה מועסקים בערים הגדולות ובגוש דן, אחוז מסוים מהכנסות הרשויות עתירות הארנונה העסקית יועבר לרושיות בפרפריה, כתגמול על בנייה למטרות מגורים. כך יתוגמלו הרשויות החלשות על חלקן בעסקים הנמצאים ברשויות החזקות, ויהיה תמריץ לכל הרשויות להפנות משאבים לבנייה למטרות דיור, ובכך יוזלו מחירי הדיור.
צדק חלוקתי ביהדות

הדרישה לצדק חלוקתי מופיע ביהדות במספר מצוות, המקום הבולט ביותר הוא במצוות שנת היובל שבה אחת לחמישים שנה חוזרים כל הקרקעות שנרכשו במשך שנים אלו לבעליהם הראשונים, במצווה זו משלבת התורה בין הקפיטליזם וזכות הקנין לבין יצירת חברה סוציאלית והדרישה לקיום צדק חלוקתי.
ראו גם

צדק חלוקתי בישראל
בג"ץ הקרקעות
צדק חברתי
פסק דין מגדל נגד אבו חנא
מצוות היובל
לקריאה נוספת

קלרה סבג, מן הראוי אל המצוי: טקסונומיה של תיאוריות של צדק חלוקתי, מגמות מ"א (3), 424-451
יוסי דהאן, תאוריות של צדק חברתי, משרד הביטחון – ההוצאה לאור, אוניברסיטה משודרת, 2007
מייקל סנדל, צדק, הוצאת דביר, תרגום: גיא הרלינג, 2012
מנחם מאוטנר (עורך),  צדק חלוקתי בישראל, הוצאת רמות, 2000
הערות שוליים

↑  צדק חברתי במקרא: שישה עקרונות יסוד, באתר המכון הישראלי לדמוקרטיה
| דיני נזיקין |
| --- | --- | --- |
| העוולות הספציפיות | תקיפה • כליאת שווא • גרם הפרת חוזה • הסגת גבול • הפרת חוזה נישואין והפרת חוזה עקב שביתה והשבתה כחריג לגרם הפרת חוזה • מטרד לציבור • מטרד ליחיד • הפרעה לאור שמש ומניעת תמיכה • תרמית • שליחת יד • נגישה |  |
| עוולת הפרת חובה חקוקה | הפרת חובה חקוקה |  |
| עוולת הרשלנות | התרשלות • חובת הזהירות • הדבר מעיד על עצמו • חובת הראיה ברשלנות |  |
| קשר סיבתי | קשר סיבתי משפטי • קשר סיבתי עובדתי |  |
| נזק | נזק כלכלי טהור • נזקי ריקושט • נזק בלתי ממוני טהור • גולגולת דקה • פגיעה באוטונומיה • ריחוק הנזק • עקרון הקטנת הנזק |  |
| נזיקין מתחום הרפואה | רשלנות רפואית • הסכמה מדעת • הולדה בעוולה • הפלה בעוולה • חוק זכויות החולה |  |
| לשון הרע | ההגנה על הפרטיות בנזיקין • לשון הרע על המת ולשון הרע על ציבור • הגנת "אמת דיברתי" בלשון הרע • הגנת תום הלב בלשון הרע |  |
| עוולות מסחריות | גנבת עין • פגמי ייצור והעדר אזהרות • גזל סוד מסחרי • פגמי תכנון |  |
| עוולות חוקתיות | עוולות חוקתיות |  |
| הגנות | מעשה של מה בכך • קטין • הגנה עצמית • כורח |  |
| דוקטרינות המשפיעות על החיוב בנזיקין | אשם תורם כהגנה מוחלטת • אשם תורם כהגנה יחסית • הסתכנות מרצון • אשם תורם וקטינים • מעילה בת עוולה לא תצמח תרופה • התיישנות בנזיקין |  |
| ריבוי מעוולים | ריבוי מעוולים • מעוולים במשותף • נזק שאינו ניתן לחלוקה |  |
| אחריות שילוחית | אחריות שילוחית ואחריות מעביד • אחריות מעסיק קבלן • אחריות משתף ומשדל • אחריות רשויות ציבור ועובדי מדינה |  |
| פיצויים | פיצויים עונשיים • הטבת נזקי גוף • תשלום עתי ותשלום חד-פעמי • פיצוי ללא הוכחת נזק |  |
| מטרות דיני הנזיקין | צדק מתקן • צדק חלוקתי • הרתעה |  |
| ערכים נוספים בדיני נזיקין | כללי ברירת הדין • המחאת תביעה • מלחמה בדיני הנזיקין • מחדלים בנזיקין |  |
| --- | --- |
בקרת זהויות :  NLI: 987007557953205171  GND: 4127097-6  LCCN: sh85038551  NKC: ph119489
קור ד'אלן

| --- | --- |

אתר הנופש
 מדינה:  ארצות הברית ארצות הברית
 מדינה:  איידהו איידהו
 מחוז:  קוטני
 שפה רשמית:  אנגלית
 תאריך ייסוד:  1887
 שטח:  41.65 קמ"ר
 גובה:  667 מטרים
 אוכלוסייה:  ‏
  ‑ בעיר:  54,628 (1 באפריל 2020)
  ‑ צפיפות:  1,094 נפש לקמ"ר (2010)
 קואורדינטות:  47°41′34″N 116°46′48″W﻿ / ﻿47.692777777778°N 116.78°W﻿ / 47.692777777778; -116.78 
 אזור זמן:  UTC -8
 http://www.springfield-or.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קור ד'אלן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קור ד'אלן(למפת איידהו רגילה) בויסי נמפה מרידיאן פוקטלו איידהו פולס קנדה ו ו ש י נ ג ט ו ן  אורגון נבדה יוטה ו י ו מ י נ ג  מונטנהקור ד'אלן(למפת איידהו מוגדלת) בויסי נמפה מרידיאן פוקטלו איידהו פולס קנדה ו ו ש י נ ג ט ו ן  אורגון נבדה יוטה ו י ו מ י נ ג  מונטנהקור ד'אלן  he tabBackground:;tabBorder:#aaa;defaultTab:0;
קור ד'אלן (באנגלית: ‏Coeur d'Aleneקובץ:EN-US-CoeurdAlene.ogg‏Ⓘ‏) היא העיר הגדולה ובירת מחוז קוטני שבמדינת איידהו שבארצות הברית. היא גם העיר הראשית באזור המטרופוליני הנושא את שמה. העיר שוכנת במרחק של 48 ק"מ מזרחית לעיר ספוקיין שבמדינת וושינגטון. קור ד'אלן היא העיר הגדולה ביותר ברצועה הצפונית של איידהו (Idaho Panhandle) והיא שוכנת לחופי האגם הנושא את שמה, שאורכו 40 ק"מ. העיר ידועה בכינוייה "עיר האגם" (Lake City), או בפשטות בראשי התיבות של שמה, CDA.
קור ד'אלן גדלה באופן משמעותי בשנים האחרונות, בין השאר בשל גידול ממשי בתיירות, שהתרחש בזכות קיומם של כמה אתרים נופש הסובבים אותה. השדרנית ברברה וולטרס כינתה את העיר "פיסה קטנה של גן עדן" וכללה אותה ברשימת האתרים שובי הלב ביותר שניתן לבקרם. ב-28 בנובמבר 2007 שודרה בתוכנית "בוקר טוב אמריקה" הדלקת אורות חג המולד בעיר בשל העובדה שתצוגת האורות של קור ד'אלן היא בין הגדולות ביותר בארצות הברית. אתר הנופש Coeur d'Alene Resort תופס חלק משמעותי ממרכז העיר. העיר גם שוכנת בסמוך לשני אתרי סקי חשובים: סילבר מאונטיין ממזרח ושוויצר מאונטיין מצפון.
קור ד'אלן קרויה על שם העם האינדיאני שחי לאורך הנהרות והאגמים באזור בטריטוריה ששטחה 14,000 קמ"ר שהשתרעה לתוך שטחי וושינגטון ומונטנה. עם זה התגלה לראשונה על ידי סוחרי הפרוות הצרפתים בסוף המאה ה-18 ובתחילת המאה ה-19 שכינו אותם בשם Cœur d'Alène (בצרפתית: "לב המרצע"), כרמז לניסיונם כסוחרים קשוחים, מילולית: "חדי-לב", "ממולחים".
היסטוריה

העם האינדיאני שכונה קור ד'אלן נקרא בשפתו שיטסו'אומוש (Schitsu'umsh), כינוי שמשמעותו "האנשים שהתגלו" או "האנשים שנמצאו כאן".
האזור נחקר באופן נרחב על ידי דייוויד טומפסון מ"חברת צפון-מערב" (North West Company) החל מ-1807. כתוצאה מהסכסוך הטריטוריאלי שהתנהל במחצית הראשונה של המאה ה-19 בין ארצות הברית לבין בריטניה על השטחים בצפון-מערב יבשת צפון אמריקה, התחוללה "המחלוקת על גבול אורגון". לבריטים היו קשרי סחר בשטחים שהשתרעו מקנדה והם החלו לייסד יישובים בשטחים של קולומביה הבריטית של היום ובפורט אסטוריה שעל שפך נהר קולומביה.
הסכם אורגון שנחתם בין שתי המדינות ב-1846 שם קץ לסכסוך על השטחים שהיו בשליטת שתיהן ושמהווים את שטחה של איידהו של ימינו כאשר בריטניה ויתרה על כל זכויותיה על השטחים שמדרום לקו רוחב 49 צפון לטובתה של ארצות הברית. כאשר הורה הגנרל ויליאם שרמן על בניית מבצר על שפת האגם בשנות השבעים של המאה ה-19, הוא כינה אותו בשם פורט קור ד'אלן, על שם העיר שצמחה סביבו. שם המבצר שונה לימים לפורט שרמן לכבודו של הגנרל. כיום שוכן על האתר בו ניצב המבצר הקולג' של צפון איידהו. האגם נקרא גם הוא קור ד'אלן.
לאחר שנתגלו באזור מרבצי כסף הגיעו כורים ומתיישבים. זה היה אזור כריית הכסף השני בגודלו בארצות הברית ופעילות הכרייה בו גרמה הן להפקת רווחים גדולה והן לזיהום ולנזק סביבתי. בשנות התשעים של המאה ה-19 התרחשו שתי התקוממויות משמעותיות של כורים, כאשר העובדים נאבקו כנגד הסיכונים הגבוהים שבעבודתם ולהעלאת שכרם הנמוך. ב-1892 התגלתה פעילותו של שובר השביתות והסוכן מטעם המעסיקים, צ'ארלי סירינגו, שהיה לעיתים בוקר ולעיתים סוכן של חברת פינקרטון. כתוצאה מכך פרצה שביתה שהתפתחה למלחמת יריות בין הכורים לבין החברה.
לימים התוודה הארי אורצ'רד, שהיה אחד הבעלים במכרה הכסף "הרקולס" שבהרי קור ד'אלן הסמוכים, על החלק האלים שהוא לקח בו חלק ב"מלחמות העובדים של קולורדו". מאוחר יותר הוא גם התוודה על פיצוצה של מגרסה שהייתה שווה רבע מיליון דולר והייתה שייכת לחברת הכרייה של בנקר היל במהלך התקוממות כורים נוספת ב-1899. מאוחר יותר הוא שב לאיידהו וביצע את הרצח של מושל המדינה לשעבר, פרנק סטונברג, ב-1905.
ערים תאומות

קנדה קרנברוק (אנ'), קולומביה הבריטית, קנדה
בתרבות הפופולרית

השיר ה-12 באלבום AB III של הלהקה אלטר ברידג' קרוי על שם העיר והוא מושפע מהתקופה בילדותו של הזמר המוביל של הלהקה, מיילס קנדי, בה הוא בילה זמן מה בעיר.
בספר הרביעי בסדרת "כוח הרשת" של טום קלנסי, "נקודת השבירה", מתחבאת אחת הדמויות במתחם של האומות האריות באגם היידן, המכונה קור ד'אלן.
קור ד'אלן רשומה בספר 1,000 מקומות מופלאים לראות לפני שנמות.
הערות שוליים

↑  "American FactFinder: Oregon population". U.S. Census Bureau. Retrieved March 3, 2011.
↑  Frey, Rodney. "Coeur d'Alene (Schitsu'umsh)". Retrieved 17 July 2013.
| --- | --- |
בקרת זהויות :  NLI: 987007534255605171  BNE: XX5544220  BnF: cb152917158 (data)  GND: 4371844-9  ISNI: 0000 0004 0431 6707  LCCN: n82069879  MusicBrainz: 0b17358b-b5f3-4ab8-9356-73369b53f5a4  NARA: 10042594  VIAF: 142696842   WorldCat (עם VIAF): 142696842
קזבק (הר)

| --- | --- |

הפיסגה המושלגת של קזבק
 מידע כללי
 סוג הר:  הר געש שכבתי רדום
 גובה:  5,050 מטר
 מדינה:  רוסיה 
 מיקום:  גאורגיה גאורגיה רוסיה רוסיה
 רכס הרים:  הרי הקווקז
 מספר הר געש:  214020
 התפרצות אחרונה:  750 לפנה"ס לערך
 העפלה ראשונה:  1868 על ידי פרשפילד, מור וטוקר
 קואורדינטות:  42°42′0″N 44°31′0″E﻿ / ﻿42.70000°N 44.51667°E﻿ / 42.70000; 44.51667
  (למפת הרי הקווקז מוגדלת) קזבק(למפת הרי הקווקז רגילה) קזבק(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור קזבק(למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור קזבק
 
קזבק (בגאורגית: მყინვარწვერი, מקינווָארצווֶרי) הוא אחד מההרים העיקריים של רכס הרי הקווקז, הממוקם על גבול גאורגיה–צפון אוסטיה (רוסיה), ממש ממערב ליישוב העירוני סטפנצמינדה. ההר הוא השלישי בגובהו מבין הרי גאורגיה (אחרי ההר שחארה וג'נגה) והשביעי בגובהו מבין הרי הקווקז. הגאורגים מכנים אותו "הר המקינווארצוורי" שפירושו "הר הקרחון" או "הר הקרח".
גאולוגיה וגאוגרפיה

קזבק ממוקם ברכס הרי החוח, רכס הרים בצפון הרי הקווקז, ונחתך על ידי ערוץ הנהרות ארדון וטרק. ההר עצמו שוכן בקצה העתק בורג'ומי-קזבקי, שהוא המשכו של העתק צפון אנטוליה. האזור פעיל מבחינה טקטונית, פעילות המתבטאת בריבוי רעידות אדמה קטנות המתרחשות במרווחי זמן קבועים. מערכת גאותרמית של מעיינות חמים מכתרת את ההרים.
קזבק הוא הר געש רדום המורכב מזרמי לבה טרכיטית. להר מבנה של חרוט געשי כפול, שבסיסו שוכן בגובה 1,770 מטרים. קזבק הוא הגבוה בקבוצת הרי הגעש החרוטיים בסביבתו, הכוללת את חברג'ינה שגובהו 3,142 מטרים.
מדרונותיו התלולים של ההר אינם מאפשרים קיום של קרחונים גדולים, ושטחם הכולל של אלה המצויים בראשו מגיע ל-135 קמ"ר. ההתמוטטות האחרונה של קרחון קולקה בצפון אוסטיה שברוסיה ליד קזבק בשנת 2002 יוחסה לפעילות של סולפטרות במדרונות הצפוניים של ההר, אף שלא התרחשה התפרצות געשית. דייבדרוק – הקרחון הידוע ביותר בקזבק, משתרע מן הפסגה אל המדרונות הצפון-מזרחיים של ההר, לתוך ערוץ הנושא אותו שם. גובהו של הקרחון מגיע ל-2,295 מטרים. למרגלות ההר, מצדו המזרחי, עוברת הדרך הצבאית הגאורגית, החוצה את מעבר דריאל בגובה 2,378 מטר.
העפלה ראשונה לפסגת ההר נעשתה בשנת 1868 על ידי שלושה חברים במועדון האלפיני של לונדון בליווי מדריך שווייצרי. תשע העפלות נוספות נרשמו לזכותה של מטפסת הרים מרוסיה החל משנת 1900.
הערות שוליים

1 2  אתר Global Volcanism Program
| --- | --- |
בקרת זהויות :  GND: 4532888-2  LCCN: nr96014771  NKC: xx0144939  VIAF: 235667016   WorldCat (עם VIAF): 235667016 
הר קזבק במבט ממלון רומס הוטל בסטפנצמינדה
קאוויום

|  נתונים כלליים |
| --- | --- |
 בורסה:  נאסד"ק (CAVM) 
 תקופת הפעילות:  2001–הווה (כ־23 שנים) 
 מיקום המטה:  סן חוזה 
 מנכ"ל:  סייד עלי 
  
 www.cavium.com
 
קאוויום (באנגלית: Cavium) היא חברת המתמחה במערכות על שבב ומעבדי אבטחה, וידאו ורשת מבוססי ARM ו-MIPS הפועלת בשיטת פאבלס. מטה החברה נמצאת בסן חוזה, קליפורניה. קאוויום מציעה מוצרים ברמת המעבדים וברמת רכיבי לוח, המיועדים לנתבים, למתגים, לאחסון ולשרתים.
היסטוריה

החברה נוסדה במשותף על ידי סייד עלי וראע'ב חוסיין.
החברה הפכה לציבורית בחודש מאי 2007 עם כ-175 עובדים. בשנת 2011, בעקבות רכישות רבות, היו לה כ-850 עובדים ברחבי העולם, מתוכם כ-250  במטה החברה בסן חוזה. ב-17 ביוני 2011 שינתה החברה את שמה מ-Cavium Networks, Inc ל-Cavium, Inc. בנובמבר 2017 נרכשה קאוויום על ידי מארוול טכנולוגיות בעסקה בסכום של 6 מיליארד דולר.
היסטוריה > רכישות

| תאריך | חברה נרכשת | קו מוצרים היסטורי |
| --- | --- | --- |
| אוגוסט 2008 | Star Semiconductor | מערכות מעבדים מבוססות ARM |
| דצמבר 2008 | W&W Communications | תוכנה וחומרה לדחיסת וידאו |
| דצמבר 2009 | MontaVista Software |  |
| ינואר 2011 | Celestial Semiconductor | SoCs עבור יישומי מדיה דיגיטלית, כולל לוויין, כבלים וטלוויזיה באינטרנט |
| פברואר 2011 | Wavesat Telecommunications | פתרונות מוליכים למחצה עבור יצרני התקנים ניידים ומכשירים ניידים |
| יולי 2014 | Xpliant, Inc | מיתוג ו-SDN |
| יוני 2016 | QLogic, Inc | Ethernet ואחסון |
היסטוריה > רכישה

בנובמבר 2017, דירקטוריון מועצת המנהלים של קאוויום הסכים לרכישת החברה על ידי קבוצת מארוול טכנולוגיה עבור 6 מיליארד דולר במזומן ומניות. המיזוג הסתיים ביולי 2018.
הערות שוליים

↑  New York Times Company Profile for Cavium Inc. (אורכב 05.03.2016 בארכיון Wayback Machine)
↑  "Syed Ali's company Cavium gets acquired for $6 billion". techober.com (באנגלית אמריקאית). נבדק ב-2017-11-24.
↑  http://biz.yahoo.com/e/110620/cavm8-k.html (הקישור אינו פעיל, August 2012)
↑  רפאל קאהאן, מארוול רוכשת את יצרנית השבבים Cavium ב-6 מיליארד דולר, באתר כלכליסט, 20 בנובמבר 2017
↑   רותי לוי, מארוול ישראל קולטת 70 עובדי קאוויום ומפטרת 90 עובדים משלה, באתר TheMarker‏, 8 ביולי 2018
↑  "Cavium Networks Completes Acquisition of Taiwan-Based Star Semiconductor" (הודעה לעיתונות).
↑  "Cavium Networks Completes Acquisition of W&W Communications". cavium.com. אורכב מ-המקור ב-2016-06-13. נבדק ב-2020-07-11.
↑  "Cavium Networks Completes Acquisition of MontaVista Software | embedded virtualization|date=December 18, 2009|url=https://www.cavium.com/newsevents_Caviumnetworks_MontaVista_Acquisition-Completes.html%7Carchive-url=https://web.archive.org/web/20160612234112/https://www.cavium.com/newsevents_Caviumnetworks_MontaVista_Acquisition-Completes.html%7Carchive-date=2016-06-12" (הודעה לעיתונות).
↑  McGrath, Dylan (31 בינואר 2011). "Cavium buys Chinese fabless chip firm". EE Times. נבדק ב-17 בפברואר 2011. {{cite news}}:  (עזרה)
↑  "Company Overview". Celestial Semiconductor. אורכב מ-המקור ב-2011-03-09. נבדק ב-17 בפברואר 2011. {{cite web}}:  (עזרה)
↑  "Wavesat | CrunchBase|accessdate=2016-07-10|website=www.crunchbase.com".
↑  "Cavium to Acquire Switching and SDN Specialist Xpliant to Accelerate Deployment of Software Defined Networks" (הודעה לעיתונות). אורכב מ-המקור ב-2017-08-03. נבדק ב-2019-03-15.
↑  "Company press release: Cavium to Acquire QLogic - Opportunity to drive significant growth at scale in data center and storage markets" (הודעה לעיתונות). אורכב מ-המקור ב-2017-01-14. נבדק ב-2017-01-15.
↑  Cavium רוכשת את המתחרה של חברת מלאנוקס ב-1.36 מיליארד דולר, באתר TechTime‏, 23 ביוני 2016
↑  PALLADINO, Valentina (20 בנובמבר 2017). "Marvell Technology to buy chipmaker Cavium for about $6 billion". Ars Technica. נבדק ב-20 בנובמבר 2017. {{cite news}}:  (עזרה)
| --- | --- |
בקרת זהויות :  ISNI: 0000 0004 6020 4961
קלרנס זנר

| --- | --- |

 לידה:  1 בדצמבר 1905 אינדיאנפוליס, ארצות הברית 
 פטירה:  15 ביולי 1993  (בגיל 87) פיטסבורג, ארצות הברית 
 ענף מדעי:  פיזיקה, מתמטיקה
 מקום מגורים:  ארצות הברית
 מקום לימודים:  אוניברסיטת שיקגו (1926)  אוניברסיטת הרווארד (1929) 
 מנחה לדוקטורט:  אדווין סי. קמפבל 
 מוסדות:  אוניברסיטת בריסטול  אוניברסיטת קרנגי מלון  אוניברסיטת מדינת וושינגטון  אוניברסיטת וושינגטון בסנט לואיס  אוניברסיטת שיקגו  וסטינגהאוס 
 תלמידי דוקטורט:  ג'ון גודאינף 
 פרסים והוקרה:  מדליית ג'ון פרייס ות'ריל (1959)  פרס פון היפל (1982)  פרס זנר (1985)  מדליית בינגהאם (1957)  עמית החברה הפיזיקלית האמריקאית 
 הערות:  דיודת זנר נקראת על שמו
 תרומות עיקריות
 מציאת דיודת זנר, מחקרים במוליכות-על, מטלורגיה וגאומטריה.
 
קלרנס מלווין זנר (באנגלית: Clarence Melvin Zener‏; 1 בדצמבר 1905 – 15 ביולי 1993) היה פיזיקאי אמריקאי שהיה הראשון שתיאר את הפעולה האלקטרונית של דיודת זנר יחד עם מעבדות בל. לאחר מכן, דיודה זו נקראה על שמו.
זנר היה פיזיקאי תאוריקן עם רקע במתמטיקה שכתב במגוון תחומים, בין השאר במוליכות-על, מטלורגיה וגאומטריה.
זנר נולד באינדיאנפוליס, אינדיאנה. ב-1930, זנר השלים דוקטורט בפיזיקה, באוניברסיטת הרווארד עם תזה בנושא "מכניקה קוונטית לייצור מספר סוגים של מולקולות דיאטומיות". לאחר מכן הוא לימד במספר אוניברסיטאות אמריקאיות לפני שעבד במפעל התחמושת ווטרטאון (מסצ'וסטס) במהלך מלחמת העולם השנייה. לאחר המלחמה, הוא לימד באוניברסיטת שיקגו (1945-1951), הוא עבד בוסטינגהאוס (1951-1965), לימד באוניברסיטת טקסס A&M (בין 1966–1968) ולאחר מכן באוניברסיטת קרנגי מלון (1968-1993).
בשנת 1957 זכה בפרס בינגהם על עבודתו בתחום הראולוגיה.
ראו גם

נוסחת לנדאו-זנר
הערות שוליים

↑  רשימת מסיימי דוקטורט בפיזיקה באוניברסיטת האוורד 1873–1953
| --- | --- |
בקרת זהויות :  NLI: 987007449434505171  GND: 1067909524  ICCU: RMSV051676  ISNI: 0000 0001 1006 9085  LCCN: n88653636  NKC: xx0150859  NTA: 111963168  SNAC: w6x06h7t  SUDOC: 121588084  VIAF: 115990604   WorldCat (עם VIAF): 115990604
קלמבו (נהר)

| --- | --- |

מפלי קלמבו, חלק מנהר קלמבו, זמביה
 מידע כללי
 אורך:  50 קילומטרים ק"מ
 גובה מוצא הנהר:  770 מטרים מטרים
 שפך:  אגם טנגניקה
 קואורדינטות שפך:  31°10′57″N 8°36′06″W﻿ / ﻿31.182501451623498°N 8.601774564687698°W﻿ / 31.182501451623498; -8.601774564687698
 מדינות באגן הניקוז:  טנזניה, זמביה
 
 נהר קלמבו, על גבול טנזניה זמביה, נשפך לימת טַנְגָנָיקָה
נהר קלמבו (באנגלית: Kalambo River) מהווה חלק מהגבול בין זמביה למחוז סונגווה (אנ'), בטנזניה. זהו נהר קצר יחסית הזורם ברמת אופיפה (אנ') כ־30 קילומטרים צפונית-מזרחית לעיר מבאלה (אנ'),  בגובה של כ-1800 מטרים היורד לבקעת האלברטיני (אנ') ונכנס לקצה הדרום-מזרחי של אגם טנגניקה הנמצא בגובה של כ-770 מ'. מפלי קלמבו (אנ'), הם המפלים הנמצאים במקום השני בגובהם באפריקה (אחרי מפלי טוגלה בדרום אפריקה). מתחת למפלים זורם הנהר בערוץ עמוק.
לאורך הנהר והמפלים שלו נמצאים אתרים ארכאולוגיים פרהיסטוריים חשובים, מלפני 300.000 שנים, על פי בדיקות רדיולוגיות של הפחמן שנמצא באתרים.
הערות שוליים

↑  UNESCO World Heritage Centre, Kalambo falls archaeological site (prehistoric settlement site), UNESCO World Heritage Centre (באנגלית)
1 2  Kalambo Falls | Tanzania, Rift Valley, Zambezi River | Britannica, www.britannica.com, ‏2023-09-21 (באנגלית)
↑  ישראלי, יוגב (2023-09-22). "מלפני 476 אלף שנה: העדות הקדומה לבניית מבנה מעץ". Ynet. נבדק ב-2023-09-30.
קלארק קלוג

| --- | --- |

קלוג (מימין) לצד נשיא ארצות הברית ברק אובמה, 2012
 לידה:  2 ביולי 1961 (בן 63) קליבלנד, אוהיו, ארצות הברית
 עמדה:  פאוור פורוורד
 גובה:  2.01 מטרים
 מספר:  33
 מכללה:  אוניברסיטת המדינה של אוהיו
 דראפט:  בחירה שמינית, 1982 אינדיאנה פייסרס
 קבוצות כשחקן
 1982–1986:  אינדיאנה פייסרס
 הישגים כשחקן
 חמישיית הרוקיז של העונה ב-NBA‏ (1983)
קלארק קליפטון קלוג הבן (באנגלית: .Clark Clifton Kellogg, Jr; נולד ב-2 ביולי 1961) הוא כדורסלן עבר אמריקאי, אשר שיחק בקבוצת אינדיאנה פייסרס מליגת ה-NBA בין השנים 1982–1986. לאחר 3 עונות מוצלחות ב-NBA סבל קלוג מפציעה בברכו, אשר אילצה אותו לפרוש ממשחק בגיל 25 בלבד. ממוצעיו הכוללים ב-NBA הם 18.9 נקודות, 9.5 ריבאונדים, 2.9 אסיסטים ו-1.5 חטיפות למשחק.